ΓΡΑΠΤΗ ΕΡΩΤΗΣΗ E-1732/02

υποβολή: Isidoro Snchez Garca (ELDR) προς το Συμβούλιο

(17 Ιουνίου 2002)

Θέμα: Απέλαση αντιπροσωπείας Ισπανών πολιτικών και δημοσιογράφων στο El Ain (Δυτική Σαχάρα) από τις αρχές του Μαρόκου

Το περασμένο Σάββατο, 1η Ιουνίου, ισπανική αντιπροσωπεία δεόντως διαπιστευμένη και αποτελούμενη από πολιτικούς και δημοσιογράφους έφτασε στο αεροδρόμιο του El Ain, στη Δυτική Σαχάρα, με πτήση που προερχόταν από τις Κανάριες Νήσους. Προς μεγάλη τους έκπληξη, απελάθηκαν από το εν λόγω αεροδρόμιο αμέσως μετά την προσγείωση, κατόπιν εντολής των αρχών του Μαρόκου, και αφού τους επιφυλάχθηκε προσβλητική και εξευτελιστική μεταχείριση. Στόχος της επίσκεψής τους ήταν να γνωρίσουν την κατάσταση στη Σαχάρα, με συναντήσεις που είχαν προγραμματιστεί με την εκπροσώπηση της Minurso (Αποστολής του ΟΗΕ στη Δυτική Σαχάρα) και με τις αρχές του El Ain και της Smara, τις οποίες δεν κατάφεραν δυστυχώς να πραγματοποιήσουν.

Δεδομένης της σοβαρότητας του περιστατικού, ο παρών Βουλευτής, μέλος της ad hoc αντιπροσωπείας του Ευρωπαϊκού Κοινοβουλίου για τη Σαχάρα, οφείλει να καταγγείλει την ανωμαλία αυτή και την έλλειψη κοινοβουλευτικής αβροφροσύνης εκ μέρους της Κυβέρνησης του Μαρόκου έναντι μιας αντιπροσωπείας που αποτελείτο από εκλεγμένους πολίτες της Κοινότητας, μεταξύ των οποίων μία Βουλευτής, μία Γερουσιαστής, δύο Βουλευτές αυτόνομων κυβερνήσεων, ένας Σύμβουλος Συνέλευσης, ένας Δήμαρχος, δύο δημοτικοί Σύμβουλοι και επτά δημοσιογράφοι που θα κάλυπταν την ειδησεογραφική πλευρά.

Κατά συνέπεια και βάσει του άρθρου 21 της Συνθήκης ΕΕ που αναφέρεται στην Εξωτερική Πολιτική και την Πολιτική Ασφάλειας της ΕΕ, οπογράφων βουλευτής καταγγέλλει τα γεγονότα αυτά ενώπιον του Συμβουλίου και το ρωτά: Ποια μέτρα προτίθεται να λάβει ενώπιον της Κυβέρνησης του Μαρόκου σε σχέση με το σοβαρό αυτό περιστατικό·

Απάντηση

(19 Δεκεμβρίου 2002)

1. Το Συμβούλιο σημειώνει αυτό το περιστατικό, το οποίο με την ερώτησή του αναφέρει ο Αξιότιμος κ. Βουλευτής.

2. Γενικά, το Συμβούλιοποστηρίζει πλήρως τις προσπάθειες του ΟΗΕ για επίλυση του προβλήματος των συγκρούσεων στη Δυτική Σαχάρα, είτε στην έδρα του στη Νέα Υόρκη, είτε επί τόπου δια της Minurso. Στο πλαίσιο αυτό, ενθαρρύνει όλες τις επαφές που θα μπορούσαν να συμβάλουν στην εδραίωση κλίματος εμπιστοσύνης μεταξύ των μερών, και τούτο επίσης σε επίπεδο ανθρώπινων σχέσεων, με το σκοπό να επιτευχθεί μια διαρκής λύση με πλήρη σεβασμό στα ανθρώπινα δικαιώματα. Πρόσφατα ζήτησε από το Μαρόκο να εξασφαλίσει πλήρη τήρηση των πολιτικών εγγυήσεων και των ανθρώπινων δικαιωμάτων στη Δυτική Σαχάρα και να συνεχίσει τη συνεργασία του με την Διεθνή Επιτροπή του Ερυθρού Σταυρού (CICR) για τη διαλεύκανση του θέματος του εντοπισμού των αγνοουμένων της Δυτικής Σαχάρας.

3. Με το ίδιο αυτό πνεύμα, το Συμβούλιο ζήτησε επίσης από το Μέτωπο Πολισάριο να απελευθερώσει τους 1260 Μαροκινούς που παραμένουν κρατούμενοι στα στρατόπεδα στο Tindouf και να συνεργαστεί με την CICR για τον εντοπισμό των αγνοουμένων Μαροκινών. Επιπλέον έχει καλέσει τα δυο μέρη να επιτρέψουν, ως ανθρωπιστικό μέτρο,πό την αιγίδα της HCR, την ελεύθερη αλληλογραφία και τηλεφωνική επικοινωνία μεταξύ προσφύγων, κρατουμένων και οικογενειών τους που διαμένουν στη Δυτική Σαχάρα, καθώς και να διευκολύνουν τις οικογενειακές επισκέψεις μεταξύ διαμενόντων στη Δυτική Σαχάρα και διαμενόντων στα στρατόπεδα προσφύγων του Tindouf.